ଭୁବନେଶ୍ୱରଃ ଭାରତୀୟ ୟୁବା ଶକ୍ତି ଟ୍ରଷ୍ଟ (ବିୱାଇଏସଟି) ପକ୍ଷରୁ ଟାଟା ଷ୍ଟିଲ୍ ଲିଃ., ଜେ କେ ପେପର ଲିଃ. ଏବଂ କନଫଡ଼େରେସନ୍ ଅଫ ଇଣ୍ଡିଆନ୍ ଇଣ୍ଡଷ୍ଟ୍ରି (ସିଆଇଆଇ) ସହିତ ମିଳିତ ଉଦ୍ୟମରେ 'କର୍ମନିଯୁକ୍ତି ସୃଷ୍ଟି କରିବା ନିମନ୍ତେ ଯୁବଗୋଷ୍ଠୀଙ୍କୁ ଶସକ୍ତିକରଣ' ଆଧାରରେ ରେଳ ଅଡ଼ୋଟୋରିୟମ୍ ଭୁବନେଶ୍ୱରରେ ଏକ ସମ୍ମିଳନୀ ଆୟୋଜିତ କରାଯାଇଛି । ଉକ୍ତ ସମ୍ମିଳନୀରେ ବିୱାଇଏସଟିି ପକ୍ଷରୁ ଗତ ପାଞ୍ଚ ବର୍ଷ ମଧ୍ୟରେ ଓଡ଼ିଶାର ଗ୍ରାମାଞ୍ଚଳ ଯେପରିକି ଯାଜପୁର, କଳିଙ୍ଗନଗର, ରାୟଗଡ଼ା ଏବଂ ଅନ୍ୟାନ୍ୟ ଅଧ୍ୟୁଷିତ ଅଞ୍ଚଳ ମାନଙ୍କରେ କରାଯାଇଥିବା ଲୋକାଭିମୂଖୀ କାର୍ଯ୍ୟକୁ ପ୍ରଦର୍ଶିତ କରାଯାଇଛି । ଏଥି ସହିତ ଓଡ଼ିଶାର ଯୁବ ଗୋଷ୍ଠୀଙ୍କୁ ସେମାନଙ୍କର ସୃଜନାତ୍ମକ ବ୍ୟବସାୟ ଯୋଜନାକୁ ଏକ ସଫଳ ବ୍ୟବସାୟରେ ରୂପାନ୍ତର କରିବାକୁ ସୂଯୋଗ ଆଣିଦେଇଛି ଏବଂ ସେମାନଙ୍କୁ ଉପଯୁକ୍ତ ପ୍ରଶିକ୍ଷଣ ମାଧ୍ୟମରେ କେବଳ ସେମାନଙ୍କ ଜୀବିକା ନିର୍ବାହ ନୁହେଁ ବରଂ କର୍ମନିଯୁକ୍ତି ସୃଷ୍ଟି କରାଇବାରେ ମଧ୍ୟ ସହାୟକ ହୋଇପାରିଛି । ଉକ୍ତ ସମ୍ମିଳନୀରେ ବିୱାଇଏସଟି ଦ୍ୱାରା ଟାଟା ଷ୍ଟିଲ୍ ଏବଂ ଜେ କେ ପେପର ସହଯୋଗୀତାରେ ଓଡ଼ିଶାରେ କରାଯାଇଥିବା ବିଭିନ୍ନ କାର୍ଯ୍ୟକୁ ପ୍ରଦର୍ଶିତ କରାଯାଇଛି, ଯାହାକି ୭୦୦ରୁ ଅଧିକ ନୂତନ ବ୍ୟବସାୟ ଉଦ୍ୟୋଗ ସୃଷ୍ଟି କରିପାରିଛି । ପ୍ରାରମ୍ଭ ହେବାଠାରୁ ବିୱାଇଏସଟି ପକ୍ଷରୁ ୮୦୦୦ ଉଦ୍ୟୋଗୀଙ୍କୁ ୬୦୦୦ ପ୍ରଶିକ୍ଷକଙ୍କ ଦ୍ୱାରା ସହାୟତା କରାଯାଇଛି, ଯେଉଁମାନେକି ୨,୫୦,୦୦୦ରୁ ଅଧିକ କର୍ମନିଯୁକ୍ତି ସୃଷ୍ଟି କରିପାରିଛନ୍ତି ।
ଉକ୍ତ ସମ୍ମିଳନୀ 'ଗ୍ରାମଦ୍ୟୋଗୀ - ମିଲିୟନାରିଜ୍ ଇନ ଦି ମେକିଂ' ଅଧିବେଶନ ମାଧ୍ୟମରେ ଆରମ୍ଭ କରାଯାଇଥିବାବେଳେ ଏହା ଏକ ଉଦ୍ୟୋଗୀ ଏବଂ ପ୍ରଶିକ୍ଷକ ମାନଙ୍କ ପାଇଁ ଏକ ପ୍ରୋତ୍ସାହିତ ଜନକ ଅଧିବେଶନ ରହିଛି । ଯୁବକ ମାନଙ୍କ ପାଇଁ ନିଜ ଉପରେ ଭରଷା ହେଉଛି ଏକ ପ୍ରମୂଖ ବିଷୟ, ବିଶେଷକରି ଗ୍ରାମଦ୍ୟୋଗୀ - ଯେଉଁମାନଙ୍କର ପହଞ୍ଚ ଛୋଟ ସହର ଏବଂ ଗ୍ରାମାଞ୍ଚଳ ପର୍ଯ୍ୟନ୍ତ ରହିଛି । ସେହିପରି ଏହା ହେଉଛି ଏକ ସାମାଜିକ ପ୍ରତିଶୃତି, ଯାହାକି ଯେକୌଣସି ପ୍ରତିଷ୍ଠିତ ବ୍ୟବସାୟୀ ବ୍ୟକ୍ତି ଏବଂ ଏକ ବୃତ୍ତିଗତ ବ୍ୟକ୍ତିଙ୍କୁ ଏକ ପ୍ରଶିକ୍ଷକ ହେବାରେ ବାହକ ସାଜିଥାଏ । ଏହା ହେଉଛି ଗୁରୁ ଶିଷ୍ୟ ପରମ୍ପରା ଆଧାରରେ ଏକ ବୈଠକ, ଯାହାକି ଗ୍ରାମଦ୍ୟୋଗୀ ମାନଙ୍କୁ ସେମାନଙ୍କ ନିଜର ସଫଳତା ଏବଂ ଉନ୍ନତି ପାଇବା ପାଇଁ ପ୍ରଶିକ୍ଷକଙ୍କ ପ୍ରତି ଅଗ୍ରସର କରାଇଥାଏ ।
ପୁରସ୍କାର ବିଜୟ ପରେ, ଉଦ୍ୟୋଗୀ ବାସନ୍ତି ରାଣା କହିଛନ୍ତିଯେ, "ବିୱାଇଏସଟି - ଟିଏସଏଲ ବିଜନେସ୍ ଏକ୍ସେଲେନ୍ସ ଆୱାର୍ଡ ମାଧ୍ୟମରେ ପାଇଥିବା ମାନ୍ୟତାକୁ ବିଶ୍ୱାସ କରେ, ଯାହାଦ୍ୱରା ମୁଁ ଏକ ସଫଳ ମହିଳା ଉଦ୍ୟୋଗୀ ହେବାର ସ୍ୱପ୍ନକୁ ପୂରଣ କରିପାରିବି ।
